b'\n_START_ARTICLE_\nEpiscopia Ortodox\xc4\x83 Rom\xc3\xa2n\xc4\x83 din Ungaria\n_START_PARAGRAPH_\nEpiscopia Ortodox\xc4\x83 Rom\xc3\xa2n\xc4\x83 de Gyula este eparhia rom\xc3\xa2nilor ortodoc\xc8\x99i din Ungaria, p\xc4\x83storit\xc4\x83 de PS Siluan M\xc4\x83nuil\xc4\x83, subordonat\xc4\x83 Patriarhiei Rom\xc3\xa2ne.\n_START_SECTION_\nIstoric\n_START_PARAGRAPH_\nLa 27 martie 1946 Congresul Na\xc8\x9bional Bisericesc al Bisericii Ortodoxe Rom\xc3\xa2ne, la propunerea mitropolitului Ardealului, Nicolae B\xc4\x83lan, episcopului Aradului, Andrei Magieru \xc8\x99i episcopului Oradiei Mari, Nicolae Popoviciu, a aprobat \xc3\xaenfiin\xc8\x9barea Episcopiei Ortodoxe a Rom\xc3\xa2nilor din Ungaria, cu sediul \xc3\xaen ora\xc8\x99ul Gyula (rom. Jula). Ca loc\xc8\x9biitor al acestei episcopii a fost numit episcopul Nicolae Popoviciu. Ulterior episcopii ortodoc\xc8\x99i ai Aradului au func\xc8\x9bionat ca loc\xc8\x9biitori la conducerea episcopiei rom\xc3\xa2nilor din Ungaria. Pe 30 ianuarie 1999 a fost ales cel dint\xc3\xa2i episcop titular \xc3\xaen persoana episcopului Sofronie Drincec._NEWLINE_\xc3\x8entre anii 1999 - 2007 episcop rom\xc3\xa2n ortodox de Gyula a fost Sofronie Drincec, acum episcop de Oradea. Pe 8 iulie 2007 mitropolitul Nicolae Corneanu al Banatului l-a instalat pe Siluan M\xc4\x83nuil\xc4\x83 \xc3\xaen func\xc8\x9bia de episcop de Gyula.'